En 1939 França declara la guerra a Alemanya, donant inici a l'anomenat guerra de broma, en el marc de la Segona Guerra Mundial, a final de la qual va tenir lloc la invasió alemanya de França i de Bèlgica, els Països Baixos i Luxemburg, que va començar el 10 de maig de 1940. En l'operació "Fall Rot", des del 5 de juny, les tropes alemanyes van flanquejar la Línia Maginot per atacar el territori francès i el govern francès marxà a Bordeus, sent ocupat París el 14 de juny. El 17 de juny, el mariscal Pétain anuncià que França demanaria un armistici, que va ser signat a Compiegne el 22 de juny i que entrà en vigor el 25. Per a l'Eix, la campanya va ser una victòria espectacular. França va quedar dividida en una zona d'ocupació alemanya al nord i a l'oest, i una zona "lliure" al sud on es va formar un estat titella, la França de Vichy. Al novembre de 1942, l'Eix també va ocupar la "zone libre" i la França metropolitana va quedar totalment sota l'ocupació de l'Eix fins després dels desemarcaments aliats del 1944